A4-0026/99

Πρόταση οδηγίας του Ευρωπαϊκού Κοινοβουλίου και του Συμβουλίου που αφορά την εναρμόνιση ορισμένων θεμάτων πνευματικής ιδιοκτησίας και συγγενικών δικαιωμάτων στην κοινωνία των πληροφοριών (COM(97)0628 - C4-0079/98 - 97/0359(COD))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(2α) ότι η προτεινόμενη εναρμόνιση συμβάλλει στην ενεργοποίηση των τεσσάρων ελευθεριών της εσωτερικής αγοράς και βασίζεται στο σεβασμό των θεμελιωδών αρχών του δικαίου, ιδίως δε της ιδιοκτησίας - συμπεριλαμβανομένης της πνευματικής ιδιοκτησίας - της ελευθερίας της έκφρασης και του γενικού συμφέροντος.

(Τροπολογία 2)

Αιτιολογική σκέψη 3

>Αρχικό κείμενο>

(3) ότι η εναρμόνιση του νομικού πλαισίου στον τομέα της πνευματικής ιδιοκτησίας και των συγγενικών δικαιωμάτων, με αύξηση της ασφάλειας του δικαίου, θα ενθαρρύνει τη διενέργεια σημαντικών επενδύσεων στη δημιουργικότητα και την καινοτομία, περιλαμβανομένης της υποδομής των δικτύων, και θα οδηγήσει με τη σειρά της στην ανάπτυξη και την αύξηση της ανταγωνιστικότητας της ευρωπαϊκής βιομηχανίας, όσον αφορά τόσο τη διάθεση του περιεχομένου των έργων και την πληροφορική τεχνολογία, όσο και γενικότερα ένα ευρύ φάσμα βιομηχανικών και πολιτιστικών κλάδων[semigr ] ότι αυτό θα συμβάλει στη διατήρηση θέσεων απασχόλησης και στη δημιουργία νέων[semigr ]

>Κείμενο μετά την ψηφοφορία στο ΕΚ>

(3) ότι η εναρμόνιση του νομικού πλαισίου στον τομέα της πνευματικής ιδιοκτησίας και των συγγενικών δικαιωμάτων, με αύξηση της

νομικής ασφάλειας και με ταυτόχρονη διασφάλιση ενός υψηλού επιπέδου προστασίας της πνευματικής ιδιοκτησίας, θα ενθαρρύνει τη διενέργεια σημαντικών επενδύσεων στη δημιουργικότητα και την καινοτομία, περιλαμβανομένης της υποδομής των δικτύων, και θα οδηγήσει με τη σειρά της στην ανάπτυξη και την αύξηση της ανταγωνιστικότητας της ευρωπαϊκής βιομηχανίας, όσον αφορά τόσο τη διάθεση του περιεχομένου των έργων και την πληροφορική τεχνολογία, όσο και γενικότερα ένα ευρύ φάσμα βιομηχανικών και πολιτιστικών κλάδων[semigr ] ότι αυτό θα συμβάλει στη διατήρηση θέσεων απασχόλησης και στη δημιουργία νέων[semigr ]

(Τροπολογία 3)

Αιτιολογική σκέψη 6α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(6α) ότι η εναρμόνιση των κανόνων που αφορούν το σεβασμό των δικαιωμάτων πνευματικής ιδιοκτησίας και συγγενικών δικαιωμάτων απέναντι στις τεχνολογικές εξελίξεις στην κοινωνία των πληροφοριών πρέπει να τηρεί τις βασικές αρχές του δικαίου και τις κοινές αρχές στα κράτη μέλη, σύμφωνα με τις οποίες τα δικαιώματα αυτά δεν είναι απόλυτα, η δε προστασία τους δεν πρέπει να θέτει σε κίνδυνο τις θεμελιώδεις αρχές μιας σύγχρονης και ανοικτής κοινωνίας, στην οποία η ελευθερία της έκφρασης και το γενικό συμφέρον πρέπει να ασκούνται πλήρως στο πλαίσιο των κανόνων που περιέχονται στις διεθνείς συμβάσεις για την πνευματική ιδιοκτησία και μπορούν να υπερισχύσουν των περιορισμών που απορρέουν από την άσκηση των δικαιωμάτων αυτών[semigr ]

(Τροπολογία 4)

Αιτιολογική σκέψη 8α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(8α) λαμβάνοντας υπόψη ότι η παρούσα οδηγία βασίζεται σε αρχές και ρυθμίσεις που είναι ήδη κατοχυρωμένες από τις ισχύουσες οδηγίες, ιδίως δε από την 92/100/EOK της 19ης Νοεμβρίου 1992, την 93/98/EOK της 29ης Οκτωβρίου 1993, την 91/250/EOK της 14ης Μαΐου 1991, την 93/83/EOK της 27ης Σεπτεμβρίου 1993 και την 96/9/EK της 11ης Μαρτίου 1996, αναπτύσσοντάς τες περαιτέρω και εντάσσοντάς τες στην προοπτική της κοινωνίας των πληροφοριών,

(Τροπολογία 5)

Αιτιολογική σκέψη 9

>Αρχικό κείμενο>

(9) ότι για να συνεχίσουν τη δημιουργική και καλλιτεχνική τους εργασία, οι δημιουργοί ή οι ερμηνευτές και εκτελεστές καλλιτέχνες πρέπει να λαμβάνουν εύλογη αμοιβή για τη χρήση των έργων τους[semigr ] ότι οι απαιτούμενες επενδύσεις για τη δημιουργία προϊόντων, όπως τα φωνογραφήματα, οι ταινίες ή τα προϊόντα πολυμέσων, και υπηρεσιών, όπως οι «κατ' αίτησιν» υπηρεσίες, είναι σημαντικές[semigr ] ότι είναι αναγκαία η παροχή κατάλληλης έννομης προστασίας των δικαιωμάτων διανοητικής ιδιοκτησίας προκειμένου να εξασφαλιστεί η εν λόγω αμοιβή και να επιτραπεί η ικανοποιητική απόδοση των εν λόγω επενδύσεων[semigr ]

>Κείμενο μετά την ψηφοφορία στο ΕΚ>

(9) ότι για να συνεχίσουν τη δημιουργική και καλλιτεχνική τους εργασία, οι δημιουργοί ή οι ερμηνευτές και εκτελεστές καλλιτέχνες πρέπει να λαμβάνουν εύλογη αμοιβή για τη χρήση των έργων τους

καθώς και οι παραγωγοί για να μπορούν να χρηματοδοτούν αυτές τις δημιουργίες[semigr ] ότι οι απαιτούμενες επενδύσεις για τη δημιουργία προϊόντων, όπως τα φωνογραφήματα, οι ταινίες ή τα προϊόντα πολυμέσων, και υπηρεσιών, όπως οι «κατ' αίτησιν» υπηρεσίες, είναι σημαντικές[semigr ] ότι είναι αναγκαία η παροχή κατάλληλης έννομης προστασίας των δικαιωμάτων διανοητικής ιδιοκτησίας προκειμένου να εξασφαλιστεί η εν λόγω αμοιβή και να επιτραπεί η ικανοποιητική απόδοση των εν λόγω επενδύσεων[semigr ]

(Τροπολογία 6)

Αιτιολογική σκέψη 9α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(9α) ότι ένα αποτελεσματικό και αυστηρό σύστημα της προστασίας των συγγραφικών και συγγενικών δικαιωμάτων αποτελεί βασικό μηχανισμό για να εξασφαλισθεί ότι η πολιτιστική ευρωπαϊκή παραγωγή θα διαθέτει τους αναγκαίους πόρους, και να διασφαλισθεί η αυτονομία και η αξιοπρέπεια των δημιουργών και ερμηνευτών,

(Τροπολογία 7)

Αιτιολογική σκέψη 10α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(10α) ότι μια κοινή έρευνα και μία συντονισμένη εφαρμογή σε ευρωπαϊκό επίπεδο των τεχνολογικών μέτρων που τείνουν στην προστασία των έργων και στην εξασφάλιση της αναγκαίας πληροφόρησης επί των δικαιωμάτων είναι ουσιαστικής σημασίας διότι, σε τελευταία ανάλυση, μόνον έτσι μπορούν να καταστούν λειτουργικές οι αρχές και οι εγγυήσεις που θέτει το νομικό ρυθμιστικό πλαίσιο,

(Τροπολογία 8)

Αιτιολογική σκέψη 10β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(10β) ότι η παρούσα οδηγία πρέπει να προωθεί την μάθηση και τον πολιτισμό μέσω της προστασίας των δημιουργικών και καλλιτεχνικών έργων, επιτρέποντας παράλληλα εξαιρέσεις, προς το δημόσιο συμφέρον, για λόγους εκπαίδευσης και διδασκαλίας

(Τροπολογία 9)

Αιτιολογική σκέψη 12

>Αρχικό κείμενο>

(12) ότι η ευθύνη για τις δραστηριότητες στο περιβάλλον των δικτύων δεν αφορά μόνον την πνευματική ιδιοκτησία και τα συγγενικά δικαιώματα αλλά και άλλους τομείς και θα αντιμετωπισθεί σε οριζόντιο επίπεδο στο πλαίσιο μιας μελλοντικής οδηγίας για τη διευκρίνιση και την εναρμόνιση διαφόρων πτυχών της κοινωνίας των πληροφοριών, περιλαμβανομένου του ηλεκτρονικού εμπορίου[semigr ] ότι η τελευταία αυτή πρωτοβουλία πρόκειται να υλοποιηθεί, στο μέτρο του δυνατού, με το ίδιο χρονοδιάγραμμα όπως και η παρούσα οδηγία[semigr ]

>Κείμενο μετά την ψηφοφορία στο ΕΚ>

(12) ότι η ευθύνη για τις δραστηριότητες στο περιβάλλον των δικτύων δεν αφορά μόνον την πνευματική ιδιοκτησία και τα συγγενικά δικαιώματα αλλά και άλλους τομείς

, όπως τη δυσφήμιση, την παραπλανητική διαφήμιση, ή την παραβίαση εμπορικών σημάτων, και θα αντιμετωπισθεί σε οριζόντιο επίπεδο στο πλαίσιο μιας μελλοντικής οδηγίας για τη διευκρίνιση και την εναρμόνιση διαφόρων πτυχών της κοινωνίας των πληροφοριών, περιλαμβανομένου του ηλεκτρονικού εμπορίου[semigr ] ότι οι κανόνες που σχετίζονται με την ευθύνη και το ηλεκτρονικό εμπόριο πρέπει να τεθούν σε εφαρμογή μέσα στην ίδια προθεσμία με εκείνη που προβλέπεται για την παρούσα οδηγία, δεδομένου ότι πρέπει να αποτελέσουν από κοινού το συνθετικό πλαίσιο των αρχών και των ρυθμίσεων για την αποτελεσματική ενεργοποίηση και εφαρμογή σημαντικών τμημάτων του παρόντος κειμένου

(Τροπολογία 10)

Αιτιολογική σκέψη 12α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(12α) ότι, ιδίως υπό το φως των απαιτήσεων που δημιουργεί το ψηφιακό περιβάλλον, είναι αναγκαίο να εξασφαλισθεί ότι οι επιχειρήσεις συλλογικής διαχείρισης των δικαιωμάτων θα επιτύχουν έναν υψηλότερο βαθμό εξορθολογισμού και διαφάνειας όσον αφορά τους κανόνες του ανταγωνισμού,

(Τροπολογία 11)

Αιτιολογική σκέψη 13α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(13α) ότι η παρούσα οδηγία δεν πρέπει να εφαρμοσθεί στη νομική προστασία των σχεδίων και προτύπων που αποτελούν αντικείμενο της οδηγίας 98/71(1) του Ευρωπαϊκού Κοινοβουλίου και του Συμβουλίου για τη νομική προστσαία των σχεδίων ή προτύπων,

(1) ΕΕ L 289 της 28.10.1998, σελ. 28

(Τροπολογία 12)

Αιτιολογική σκέψη 14α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(14α) ότι ο στόχος μιας πραγματικής υποστήριξης στη διάδοση του πολιτισμού δεν μπορεί να επιτευχθεί χωρίς μια αυστηρή προστασία των δικαιωμάτων ή μέσω της ανοχής παράνομων μορφών κυκλοφορίας ή απομίμησης των έργων,

(Τροπολογία 13)

Αιτιολογική σκέψη 16

>Αρχικό κείμενο>

(16) ότι η έλλειψη ασφάλειας του δικαίου όσον αφορά τη φύση και το επίπεδο της προστασίας των πράξεων «κατάίτησιν» μετάδοσης έργων πνευματικής ιδιοκτησίας και υλικού που προστατεύεται με συγγενικά δικαιώματα μέσω δικτύων πρέπει να αντιμετωπιστεί με την παροχή εναρμονισμένης προστασίας σε κοινοτικό επίπεδο[semigr ] ότι θα πρέπει να παρασχεθεί σε όλους τους δικαιούχους που αναγνωρίζει η οδηγία αποκλειστικό δικαίωμα να διαθέτουν στο κοινό έργα πνευματικής ιδιοκτησίας ή άλλο υλικό στο πλαίσιο των «κατάίτησιν» μεταδόσεων με διαλογική μορφή[semigr ] ότι οι εν λόγω διαλογικές «κατάίτησιν» μεταδόσεις χαρακτηρίζονται από το γεγονός ότι τα μέλη του κοινού μπορούν να έχουν πρόσβαση σ' αυτές από τον τόπο και τον χρόνο που επιλέγουν σε ατομική βάση[semigr ] ότι το δικαίωμα αυτό δεν καλύπτει την ιδιωτική παρουσίαση[semigr ]

>Κείμενο μετά την ψηφοφορία στο ΕΚ>

(16) ότι η έλλειψη ασφάλειας του δικαίου όσον αφορά τη φύση και το επίπεδο της προστασίας των πράξεων «κατάίτησιν» μετάδοσης έργων πνευματικής ιδιοκτησίας και υλικού που προστατεύεται με συγγενικά δικαιώματα μέσω δικτύων πρέπει να αντιμετωπιστεί με την παροχή εναρμονισμένης προστασίας σε κοινοτικό επίπεδο[semigr ] ότι θα πρέπει να παρασχεθεί σε όλους τους δικαιούχους που αναγνωρίζει η οδηγία αποκλειστικό δικαίωμα να καθιστούν προσιτά έργα πνευματικής ιδιοκτησίας ή άλλο υλικό στο πλαίσιο των «κατάίτησιν» μεταδόσεων με διαλογική μορφή[semigr ] ότι οι εν λόγω διαλογικές «κατάίτησιν» μεταδόσεις χαρακτηρίζονται από το γεγονός ότι τα μέλη του κοινού μπορούν να έχουν πρόσβαση σ' αυτές από τον τόπο και τον χρόνο που επιλέγουν σε ατομική βάση[semigr ] ότι το δικαίωμα αυτό δεν καλύπτει την

άμεση αναπαραγωγή ή εκτέλεση[semigr ]

(Τροπολογία 14)

Αιτιολογική σκέψη 16α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(16α) ότι το γεγονός ότι μία μετάδοση πραγματοποιείται μεταξύ δύο ατόμων δεν είναι αρκετό για να την θεωρήσουμε ιδιωτική επικοινωνία και ότι, ειδικότερα, ένα άτομο που λαμβάνει νόμιμα ένα έργο στο δίκτυο μπορεί να το δει ή να το ακούσει στο οικογενειακό του περιβάλλον και σε συγκεκριμένο χώρο,

(Τροπολογία 15)

Αιτιολογική σκέψη 19α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(19α) ότι είναι σκόπιμο να συντονίζουν τα κράτη μέλη, στο μέτρο του δυνατού, τις διατάξεις που αφορούν την αναγνώριση των δικαιούχων όταν γίνεται χρήση των έργων τους[semigr ]

(Τροπολογία 82)

Αιτιολογική σκέψη 21

>Αρχικό κείμενο>

(21) ότι πρέπει να διατηρηθεί μία ισορροπία όσον αφορά τα δικαιώματα και τα συμφέροντα, μεταξύ των διαφόρων κατηγοριών δικαιούχων, καθώς και μεταξύ των τελευταίων και των χρηστών προστατευόμενου υλικού[semigr ] ότι οι υφιστάμενες εξαιρέσεις από τα δικαιώματα, όπως προβλέπονται στα κράτη μέλη, πρέπει να επανεξεταστούν υπό το πρίσμα του νέου ηλεκτρονικού περιβάλλοντος[semigr ] ότι οι υφιστάμενες διαφορές ως προς τους περιορισμούς και τις εξαιρέσεις από ορισμένες πράξεις που υπόκεινται σε άδεια του δικαιούχου έχουν άμεσες αρνητικές επιπτώσεις στην λειτουργία της εσωτερικής αγοράς στον τομέα της πνευματικής ιδιοκτησίας και των συγγενικών δικαιωμάτων[semigr ] ότι οι εν λόγω διαφορές είναι πολύ πιθανόν να καταστούν εντονότερες με τη περαιτέρω ανάπτυξη της εκμετάλλευσης των έργων πέραν από τα σύνορα και των διασυνοριακών δραστηριοτήτων[semigr ] ότι για να εξασφαλιστεί η εύρυθμη λειτουργία της εσωτερικής αγοράς, οι εν λόγω εξαιρέσεις θα πρέπει να ορίζονται περισσότερο αρμονικά[semigr ] ότι ο βαθμός της εναρμόνισης θα πρέπει να αποτελεί συνάρτηση των επιπτώσεων που έχουν οι εξαιρέσεις αυτές στην εύρυθμη λειτουργία της εσωτερικής αγοράς[semigr ]

>Κείμενο μετά την ψηφοφορία στο ΕΚ>

(21) ότι πρέπει να διατηρηθεί μία ισορροπία όσον αφορά τα δικαιώματα και τα συμφέροντα, μεταξύ των διαφόρων κατηγοριών δικαιούχων, καθώς και μεταξύ των τελευταίων και των χρηστών προστατευόμενου υλικού[semigr ]

ότι οι προσφυγή σε διαιτησία θα μπορούσε να βοηθήσει τους χρήστες και τους δικαιούχους να επιλύουν τις διαφορές τους[semigr ] ότι οι υφιστάμενες εξαιρέσεις από τα δικαιώματα, όπως προβλέπονται στα κράτη μέλη, πρέπει να επανεξεταστούν υπό το πρίσμα του νέου ηλεκτρονικού περιβάλλοντος[semigr ] ότι οι υφιστάμενες διαφορές ως προς τους περιορισμούς και τις εξαιρέσεις από ορισμένες πράξεις που υπόκεινται σε άδεια του δικαιούχου έχουν άμεσες αρνητικές επιπτώσεις στην λειτουργία της εσωτερικής αγοράς στον τομέα της πνευματικής ιδιοκτησίας και των συγγενικών δικαιωμάτων[semigr ] ότι οι εν λόγω διαφορές είναι πολύ πιθανόν να καταστούν εντονότερες με τη περαιτέρω ανάπτυξη της εκμετάλλευσης των έργων πέραν από τα σύνορα και των διασυνοριακών δραστηριοτήτων[semigr ] ότι για να εξασφαλιστεί η εύρυθμη λειτουργία της εσωτερικής αγοράς, οι εν λόγω εξαιρέσεις θα πρέπει να ορίζονται περισσότερο αρμονικά[semigr ] ότι ο βαθμός της εναρμόνισης θα πρέπει να αποτελεί συνάρτηση των επιπτώσεων που έχουν οι εξαιρέσεις αυτές στην εύρυθμη λειτουργία της εσωτερικής αγοράς[semigr ]

(Τροπολογία 16)

Αιτιολογική σκέψη 23

>Αρχικό κείμενο>

(23) ότι πρέπει να προβλεφθεί εξαίρεση από το αποκλειστικό δικαίωμα αναπαραγωγής ώστε να επιτρέπεται η διενέργεια ορισμένων πράξεων προσωρινής αναπαραγωγής οι οποίες γίνονται περιστασιακά στο πλαίσιο της εφαρμογής μιας τεχνολογικής μεθόδου με αποκλειστικό σκοπό τη δυνατότητα χρήσης ενός προστατευόμενου υλικού, και δεν έχουν αυτές καθαυτές οικονομική αξία[semigr ] ότι υπό τους όρους αυτούς, η εν λόγω εξαίρεση καλύπτει επίσης τις πράξεις αποθήκευσης σε κρυφή μνήμη και αναζήτησης,

>Κείμενο μετά την ψηφοφορία στο ΕΚ>

(23) ότι πρέπει να προβλεφθεί εξαίρεση από το αποκλειστικό δικαίωμα αναπαραγωγής ώστε να επιτρέπεται η διενέργεια ορισμένων πράξεων

ενδιάμεσης και μεταβατικής αναπαραγωγής που αποτελούν αναπόσπαστο και αναγκαίο τμήμα μιας τεχνικής διαδικασίας που πραγματοποιείται με αποκλειστικό σκοπό τη δυνατότητα χρήσης ενός έργου ή άλλων προστατευμένων υλικών η οποία είναι εγκεκριμένη ή επιτρέπεται από το νόμο και δεν έχει αυτή καθεαυτή οικονομική σημασία για τους κατόχους των σχετικών δικαιωμάτων[semigr ] ότι υπό τους όρους αυτούς, η εν λόγω εξαίρεση θα μπορούσε να εφαρμοσθεί επίσης στις πράξεις αποθήκευσης σε κρυφή μνήμη ή αναζήτησης,

(Τροπολογία 17)

Αιτιολογική σκέψη 24α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(24α) ότι, κατά συνέπεια, είναι αναγκαίο τα κράτη μέλη να υιοθετήσουν όλα τα κατάλληλα μέτρα που θα ευνούν την πρόσβαση στα έργα για τα άτομα με ειδικές ανάγκες οι οποίες τα εμποδίζουν να χρησιμοποιήσουν τα ίδια τα έργα, δίδοντας ιδιαίτερη έμφαση στις ευκολότερα προσβάσιμες μορφές,

(Τροπολογία 18)

Αιτιολογική σκέψη 26

>Αρχικό κείμενο>

(26) ότι θα πρέπει να επιτρέπεται στα κράτη μέλη να προβλέπουν εξαίρεση από το δικαίωμα αναπαραγωγής για ορισμένα είδη αναπαραγωγής ακουστικού, οπτικού και οπτικοακουστικού υλικού για ιδιωτική χρήση[semigr ] ότι η εξαίρεση αυτή μπορεί να περιλαμβάνει την καθιέρωση ή διατήρηση συστημάτων αμοιβής για την αποζημίωση των δικαιούχων[semigr ] ότι ακόμη και αν οι υπάρχουσες διαφορές σάυτά τα συστήματα αμοιβής επηρεάζουν τη λειτουργία της εσωτερικής αγοράς, η ύπαρξη των εν λόγω διαφορών όσον αφορά την αναλογική ιδιωτική αναπαραγωγή, δεν θα έχει σημαντικές επιπτώσεις στην ανάπτυξη της κοινωνίας των πληροφοριών[semigr ] ότι η ψηφιακή ιδιωτική αντιγραφή δεν είναι ακόμη διαδεδομένη και οι οικονομικές της επιπτώσεις δεν είναι ακόμη πλήρως γνωστές[semigr ] ότι, ως εκ τούτου, κρίνεται σκόπιμο να μην γίνει περαιτέρω εναρμόνιση των εν λόγω εξαιρέσεων, τουλάχιστον στο στάδιο αυτό[semigr ] ότι η Επιτροπή θα παρακολουθεί εκ του σύνεγγυς τις εξελίξεις τις αγοράς όσον αφορά την ψηφιακή ιδιωτική αντιγραφή και θα ζητήσει τη γνώμη των ενδιαφερομένων μερών, προκειμένου να λάβει τα κατάλληλα μέτρα[semigr ]

>Κείμενο μετά την ψηφοφορία στο ΕΚ>

(26) ότι θα πρέπει να επιτρέπεται στα κράτη μέλη να προβλέπουν εξαίρεση από το δικαίωμα αναπαραγωγής

που σε ορισμένες περιπτώσεις θα έπρεπε να συνοδεύεται από μια δίκαιη αντιστάθμιση, για ορισμένα είδη αναπαραγωγής ακουστικού, οπτικού και οπτικοακουστικού υλικού για ιδιωτική χρήση[semigr ] ότι η εξαίρεση αυτή μπορεί να περιλαμβάνει την καθιέρωση ή διατήρηση συστημάτων αμοιβής για την αποζημίωση των δικαιούχων[semigr ] ότι ακόμη και αν οι υπάρχουσες διαφορές σάυτά τα συστήματα αμοιβής επηρεάζουν τη λειτουργία της εσωτερικής αγοράς, η ύπαρξη των εν λόγω διαφορών όσον αφορά την αναλογική ιδιωτική αναπαραγωγή, δεν θα έχει σημαντικές επιπτώσεις στην ανάπτυξη της κοινωνίας των πληροφοριών[semigr ] ότι η ψηφιακή ιδιωτική αντιγραφή θα έπρεπε να είναι πιο διαδεδομένη και να έχει μεγαλύτερη οικονομική σημασία[semigr ] ότι, άρα, θα έπρεπε να γίνεται διάκριση μεταξύ ψηφιακής ιδιωτικής αντιγραφής και αναλογικής αντιγραφής και να εναρμονισθούν μέχρις ενός σημείου οι όροι εφαρμογής στις δύο περιπτώσεις[semigr ]

(Τροπολογία 19)

Αιτιολογική σκέψη 26α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(26α) ότι είναι αναγκαίο και επείγον να υπάρξει μία πλέον σαφής και ομοιόμορφη εναρμόνιση όσον αφορά τους τρόπους φορολόγησης της ιδιωτικής αντιγραφής που πρέπει να καθιερωθούν σε όλα τα κράτη μέλη,

(Τροπολογία 20)

Αιτιολογική σκέψη 27

>Αρχικό κείμενο>

(27) ότι κατά την εφαρμογή της εξαίρεσης για την ιδιωτική αντιγραφή, τα κράτη μέλη πρέπει να λαμβάνουν δεόντως υπόψη τις τεχνολογικές και οικονομικές εξελίξεις, ιδίως όσον αφορά την ψηφιακή ιδιωτική αντιγραφή και τα συστήματα αμοιβής, εφόσον υπάρχουν αποτελεσματικά τεχνολογικά μέτρα προστασίας[semigr ] ότι οι εξαιρέσεις αυτές δεν πρέπει να εμποδίζουν τη χρήση τεχνολογικών μέτρων[semigr ]

>Κείμενο μετά την ψηφοφορία στο ΕΚ>

(27) ότι κατά την εφαρμογή της εξαίρεσης για την ιδιωτική αντιγραφή, τα κράτη μέλη πρέπει να λαμβάνουν δεόντως υπόψη τις τεχνολογικές και οικονομικές εξελίξεις, ιδίως όσον αφορά την ψηφιακή ιδιωτική αντιγραφή και τα συστήματα αμοιβής, εφόσον υπάρχουν αποτελεσματικά τεχνολογικά μέτρα προστασίας[semigr ] ότι οι εξαιρέσεις αυτές δεν πρέπει να εμποδίζουν τη χρήση τεχνολογικών μέτρων

ούτε την εφαρμογή τους σε περιπτώσεις καταστρατήγησης της νομοθεσίας.

(Τροπολογία 21)

Αιτιολογική σκέψη 28

>Αρχικό κείμενο>

(28) ότι τα κράτη μέλη μπορούν να προβλέπουν εξαίρεση υπέρ ιδρυμάτων που είναι προσιτά στο κοινό, όπως μη κερδοσκοπικές βιβλιοθήκες και άλλα αντίστοιχα ιδρύματα, αλλά η εξαίρεση αυτή θα πρέπει να περιορίζεται σε ορισμένες ειδικές περιπτώσεις που καλύπτονται από το δικαίωμα αναπαραγωγής[semigr ] ότι η εξαίρεση αυτή δεν θα πρέπει να καλύπτει τις περιπτώσεις χρήσης που γίνεται στο πλαίσιο της διανομής προστατευόμενων έργων ή άλλου συναφούς υλικού σε ανοικτή γραμμή[semigr ] ότι η παρούσα οδηγία δεν θίγει τη δυνατότητα των κρατών μελών να θεσπίσουν παρέκκλιση από το αποκλειστικό δικαίωμα δημόσιου δανεισμού σύμφωνα με το άρθρο 5 της οδηγίας 92/100/ΕΟΚ του Συμβουλίου της 19ης Νοεμβρίου 1992 σχετικά με το δικαίωμα εκμίσθωσης, το δικαίωμα δανεισμού και ορισμένα δικαιώματα συγγενικά προς την πνευματική ιδιοκτησία στον τομέα των προϊόντων της διανοίας, όπως τροποποιήθηκε με την οδηγία 93/98/ΕΟΚ[semigr ]

>Κείμενο μετά την ψηφοφορία στο ΕΚ>

(28) ότι τα κράτη μέλη μπορούν να προβλέπουν εξαίρεση υπέρ ιδρυμάτων που είναι προσιτά στο κοινό, όπως μη κερδοσκοπικές βιβλιοθήκες και άλλα αντίστοιχα ιδρύματα, αλλά η εξαίρεση αυτή θα πρέπει να περιορίζεται σε ορισμένες ειδικές περιπτώσεις που καλύπτονται από το δικαίωμα αναπαραγωγής[semigr ] ότι η εξαίρεση αυτή δεν θα πρέπει να καλύπτει τις περιπτώσεις χρήσης που γίνεται στο πλαίσιο της διανομής προστατευόμενων έργων ή άλλου συναφούς υλικού σε ανοικτή γραμμή[semigr ] ότι η παρούσα οδηγία δεν θίγει τη δυνατότητα των κρατών μελών να θεσπίσουν παρέκκλιση από το αποκλειστικό δικαίωμα δημόσιου δανεισμού σύμφωνα με το άρθρο 5 της οδηγίας 92/100/ΕΟΚ του Συμβουλίου της 19ης Νοεμβρίου 1992 σχετικά με το δικαίωμα εκμίσθωσης, το δικαίωμα δανεισμού και ορισμένα δικαιώματα συγγενικά προς την πνευματική ιδιοκτησία στον τομέα των προϊόντων της διανοίας, όπως τροποποιήθηκε με την οδηγία 93/98/ΕΟΚ[semigr ]

ότι είναι άρα σκόπιμο να ενθαρρυνθούν ειδικές άδειες ή συμβόλαια που θα ευνοούν κατά τρόπον συντονισμένο τέτοιους οργανισμούς και τους σκοπούς τους όσον αφορά τη διανομή,

(Τροπολογία 22)

Αιτιολογική σκέψη 28α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(28α) ότι τα κράτη μέλη, σε συνεργασία με την Επιτροπή, θα έπρεπε να αναλάβουν μελέτη με αντικείμενο να διαμορφωθούν νέοι, βελτιωμένοι τρόποι επίλυσης διαφορών σε περιπτώσεις όπου καταγγέλλεται παραβίαση συγγραφικών δικαιωμάτων, λαμβανομένου υπόψη ότι, σε πολλά κράτη μέλη, οι σήμερα ισχύουσες διαδικασίες είναι επαχθείς[semigr ]

(Τροπολογία 23)

Αιτιολογική σκέψη 29

>Αρχικό κείμενο>

(29) ότι, η εφαρμογή αυτών των εξαιρέσεων πρέπει να γίνεται σύμφωνα με τις διεθνείς υποχρεώσεις[semigr ] ότι οι εν λόγω εξαιρέσεις δεν θα πρέπει να εφαρμόζονται κατά τρόπο που θίγει τα έννομα συμφέροντα του δικαιούχου ή που έρχεται σε σύγκρουση με την κανονική εκμετάλλευση του έργου του ή άλλου συναφούς υλικού[semigr ] ότι η πρόβλεψη των εν λόγω εξαιρέσεων από τα κράτη μέλη πρέπει, ιδιαίτερα, να αντικατοπτρίζει τις αυξημένες οικονομικές επιπτώσεις που μπορεί να έχουν στο πλαίσιο του νέου ηλεκτρονικού περιβάλλοντος[semigr ] ότι, ως εκ τούτου, το πεδίο ορισμένων εξαιρέσεων μπορεί να χρειαστεί να περιοριστεί ακόμη περισσότερο όσον αφορά ορισμένες νέες χρήσεις έργων πνευματικής ιδιοκτησίας και συναφούς υλικού[semigr ]

>Κείμενο μετά την ψηφοφορία στο ΕΚ>

(29) ότι, η εφαρμογή αυτών των εξαιρέσεων πρέπει να γίνεται σύμφωνα με τις διεθνείς υποχρεώσεις[semigr ] ότι οι εν λόγω εξαιρέσεις δεν θα πρέπει να εφαρμόζονται κατά τρόπο που θίγει τα έννομα συμφέροντα του δικαιούχου ή που έρχεται σε σύγκρουση με την κανονική εκμετάλλευση του έργου του ή άλλου συναφούς υλικού[semigr ] ότι η πρόβλεψη των εν λόγω εξαιρέσεων από τα κράτη μέλη πρέπει, ιδιαίτερα, να αντικατοπτρίζει τις αυξημένες οικονομικές επιπτώσεις που μπορεί να έχουν στο πλαίσιο του νέου ηλεκτρονικού περιβάλλοντος[semigr ] ότι, ως εκ τούτου, το πεδίο ορισμένων εξαιρέσεων μπορεί να χρειαστεί να

αναθεωρηθεί όσον αφορά ορισμένες νέες χρήσεις έργων πνευματικής ιδιοκτησίας και συναφούς υλικού[semigr ]

(Τροπολογία 24)

Αιτιολογική σκέψη 29α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(29α) ότι οι εξαιρέσεις που προβλέπονται από το άρθρο 5, παρ. 2 και 3, δεν πρέπει κατά συνέπεια να εμποδίζουν τον καθορισμό συμβατικών σχέσεων που θα τείνουν στην εξασφάλιση μιας δίκαιης αμοιβής των δικαιούχων πνευματικής ιδιοκτησίας και συγγενικών δικαιωμάτων,

(Τροπολογία 25)

Αιτιολογική σκέψη 29β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(28β) ότι επιβάλλεται να επιδειχθεί αυξημένη ευαισθησία όσον αφορά την αναγνώριση της αξίας και το σεβασμό της πολιτιστικής κληρονομιάς των αυτοχθόνων κοινωνιών και λαών[semigr ] ότι στο πλαίσιο του σεβασμού αυτού θα έπρεπε να παρεμποδίζεται η χρήση των έργων αυτών για εμπορική εκμετάλλευση, πράγμα που δεν ρυθμίζεται μέχρι στιγμής επαρκώς από διεθνείς συμφωνίες και το διεθνές δίκαιο[semigr ] ότι ούτε τα καθεστώτα δικαιωμάτων αντιγραφής ούτε τα όποια επιχειρήματα περί ελευθερίας της επικοινωνίας μπορούν να θίγουν το νόμιμο δικαίωμα των αυτοχθόνων κοινωνιών και λαών στην αναγνώριση της πολιτιστικής τους κληρονομιάς[semigr ]

(Τροπολογία 26)

Αιτιολογική σκέψη 33α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(33α) ότι η αύξηση της νομικής βεβαιότητας ως προς τη νομιμότητα συγκεκριμένων θέσεων του Internet από τις οποίες μπορεί κανείς να προμηθευθεί προστατευόμενο υλικό θα ενέπνεε μεγαλύτερο αίσθημα εμπιστοσύνης στους καταναλωτές[semigr ]

(Τροπολογία 27)

Αιτιολογική σκέψη 33β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(33β) ότι η αύξηση του αισθήματος εμπιστοσύνης των καταναλωτών θα δράσει ως καταλύτης για την προσέλκυση σημαντικών επενδύσεων στη δημιουργικότητα και την καινοτομία, μεταξύ άλλων στον τομέα της υποδομής των δικτύων, πράγμα που με τη σειρά του θα οδηγήσει σε πρόοδο και αυξημένη ανταγωνιστικότητα της ευρωπαϊκής βιομηχανίας τόσο σε επίπεδο περιεχομένου όσο και σε επίπεδο τεχνολογίας των πληροφοριών, και γενικότερα θα επηρεάσει θετικά ευρύ φάσμα βιομηχανικών και πολιτιστικών τομέων[semigr ]

(Τροπολογία 28)

Αιτιολογική σκέψη 33γ (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(33γ) ότι αυτό, με τη σειρά του, θα προστατεύσει την απασχόληση και θα ευνοήσει τη δημιουργία νέων θέσεων εργασίας[semigr ]

(Τροπολογία 29)

Άρθρο 2, σημείο α)

>Αρχικό κείμενο>

α) στους δημιουργούς, όσον αφορά το πρωτότυπο και τα αντίγραφα των έργων τους,

>Κείμενο μετά την ψηφοφορία στο ΕΚ>

α) στους δημιουργούς, όσον αφορά

τα έργα τους,

(Τροπολογία 31)

Άρθρο 3, παράγραφος 3α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

3α. Η απλή προμήθεια εξοπλισμού που αποσκοπεί στο να καταστεί δυνατή ή να πραγματοποιηθεί μια επικοινωνία δεν αποτελεί πράξη επικοινωνίας υπό την έννοια του παρόντος άρθρου.

(Τροπολογία 33)

Άρθρο 5, παράγραφος 1

>Αρχικό κείμενο>

Οι προσωρινές πράξεις αναπαραγωγής που αναφέρονται στο άρθρο 2 και οι οποίες αποτελούν αναπόσπαστο μέρος μιας τεχνολογικής μεθόδου με αποκλειστικό σκοπό να καταστεί δυνατή η χρήση ενός έργου ή άλλου υλικού και που δεν έχουν καθαυτές καμία ανεξάρτητη οικονομική σημασία, εξαιρούνται από το δικαίωμα που προβλέπεται στο άρθρο 2.

>Κείμενο μετά την ψηφοφορία στο ΕΚ>

Εξαιρούνται από το δικαίωμα που αναφέρεται στο άρθρο 2 πράξεις μεταβατικής και βοηθητικής αναπαραγωγής που αποτελούν αναγκαίο και αναπόσπαστο μέρος μιας τεχνολογικής μεθόδου που εκτελείται με αποκλειστικό σκοπό να επιτρέψει τη χρήση ενός έργου ή άλλου προστατευμένου υλικού. Αυτή η χρήση πρέπει να επιτρέπεται από τους δικαιούχους και από τον νόμο και δεν επιτρέπεται να ενέχει οικονομική σημασία για τους κατόχους δικαιωμάτων.

(Τροπολογία 34)

Άρθρο 5, παράγραφος 2, σημείο α

>Αρχικό κείμενο>

α) όσον αφορά την αναπαραγωγή σε χαρτί ή ανάλογο υλικό υπόστρωμα με τη χρήση οποιουδήποτε είδους φωτογραφικής τεχνικής ή με οποιαδήποτε άλλη μέθοδο που έχει ανάλογα αποτελέσματα[semigr ]

>Κείμενο μετά την ψηφοφορία στο ΕΚ>

α) όσον αφορά την αναπαραγωγή σε χαρτί ή ανάλογο υλικό υπόστρωμα

, εξαιρουμένων των εκδόσεων μουσικών έργων, με τη χρήση οποιουδήποτε είδους φωτογραφικής τεχνικής ή με οποιαδήποτε άλλη μέθοδο που έχει ανάλογα αποτελέσματα, υπό τον όρο ότι οι δικαιούχοι λαμβάνουν ανάλογη αμοιβή[semigr ]

(Τροπολογία 36)

Άρθρο 5, παράγραφος 2, σημείο β

>Αρχικό κείμενο>

β) όσον αφορά τις αναπαραγωγές σε υλικούς φορείς ακουστικών, οπτικών ή οπτικοακουστικών εγγραφών που πραγματοποιούνται από φυσικά πρόσωπα για ιδιωτική χρήση και για μη εμπορικούς σκοπούς[semigr ]

>Κείμενο μετά την ψηφοφορία στο ΕΚ>

β) όσον αφορά τις αναπαραγωγές σε υλικούς φορείς αναλογικών ακουστικών, οπτικών ή οπτικοακουστικών εγγραφών που πραγματοποιούνται από φυσικά πρόσωπα για ιδιωτική

, αποκλειστικά προσωπική χρήση και για μη εμπορικούς σκοπούς, υπό τον όρο ότι οι δικαιούχοι λαμβάνουν ανάλογη αμοιβή[semigr ]

(Τροπολογία 37)

Άρθρο 5, παράγραφος 2, σημείο βα (νέο)

>Αρχικό κείμενο>

>Κείμενο μετά την ψηφοφορία στο ΕΚ>

βα) Οι αναπαραγωγές με ψηφιακή μορφή ηχητικών, οπτικών ή οπτικοακουστικών εγγραφών που πραγματοποιούνται από ένα φυσικό πρόσωπο για ιδιωτική, αποκλειστικά προσωπική, χρήση με σκοπούς μη εμπορικούς, στον βαθμό που δεν υπάρχουν αξιόπιστα και αποτελεσματικά μέτρα για την προστασία των συμφερόντων των δικαιούχων. Για κάθε ιδιωτικό ψηφιακό αντίγραφο πρέπει ωστόσο να εξασφαλίζεται μια ανάλογη αμοιβή για όλους τους δικαιούχους.

(Τροπολογία 38)

Άρθρο 5, παράγραφος 2, σημείο γ

>Αρχικό κείμενο>

γ) όσον αφορά τις ειδικές πράξεις αναπαραγωγής που πραγματοποιούν ιδρύματα στα οποία έχει πρόσβαση το κοινό, και οι οποίες δεν αποσκοπούν, άμεσα ή έμμεσα, σε κανένα οικονομικό ή εμπορικό όφελος[semigr ]

>Κείμενο μετά την ψηφοφορία στο ΕΚ>

γ) όσον αφορά τις ειδικές πράξεις αναπαραγωγής που

πραγματοποιούνται για λόγους αρχειοθέτησης ή συντήρησης από ιδρύματα που δεν αποσκοπούν άμεσα ή έμμεσα, σε κανένα οικονομικό ή εμπορικό όφελος, όπως είναι ιδίως οι βιβλιοθήκες και τα αρχεία καθώς και άλλα, παιδαγωγικά, μορφωτικά ή πολιτιστικά κέντρα.

(Τροπολογία 39)

Άρθρο 5, παράγραφος 2, σημείο γα (νέο)

>Αρχικό κείμενο>

>Κείμενο μετά την ψηφοφορία στο ΕΚ>

γα) οι ειδικές πράξεις αναπαραγωγής με αποκλειστικό σκοπό να καταστήσουν δυνατή μία νόμιμη πράξη ραδιοφωνικής μετάδοσης[semigr ]

(Τροπολογία 40)

Άρθρο 5, παράγραφος 2, σημείο γβ (νέο)

>Αρχικό κείμενο>

>Κείμενο μετά την ψηφοφορία στο ΕΚ>

γβ) για την αναλογική χρησιμοποίηση επιμέρους έργων από τον ημερήσιο Τύπο και τη ραδιοφωνία σε συνδυασμό με τις ανταποκρίσεις στον ημερήσιο Τύπο και τη ραδιοφωνία για γεγονότα της ημέρας, στο βαθμό που αναφέρονται οι πηγές και δικαιολογούνται από τις ανάγκες ενημέρωσης και παρουσίασης του συγκεκριμένου γεγονότος.

(Τροπολογία 41)

Άρθρο 5, παράγραφος 3, σημείο α

>Αρχικό κείμενο>

α) χρήση αποκλειστικά για εκπαιδευτικούς ή ερευνητικούς σκοπούς, εφόσον πάντοτε αναφέρεται η πηγή και στο βαθμό που η χρήση αυτή δικαιολογείται από τον επιδιωκόμενο μη εμπορικό σκοπό[semigr ]

>Κείμενο μετά την ψηφοφορία στο ΕΚ>

α) χρήση αποκλειστικά για εκπαιδευτικούς ή ερευνητικούς σκοπούς, εφόσον πάντοτε αναφέρεται η πηγή και στο βαθμό που η χρήση αυτή δικαιολογείται από τον επιδιωκόμενο μη εμπορικό σκοπό

υπό τον όρο ότι οι οι δικαιούχοι λαμβάνουν εύλογη αμοιβή[semigr ]

(Τροπολογία 42)

Άρθρο 5, παράγραφος 3, σημείο β

>Αρχικό κείμενο>

β) χρήση προς όφελος προσώπων με προβλήματα όρασης ή ακοής, που συνδέεται άμεσα με το εν λόγω πρόβλημα και δεν έχει εμπορικό χαρακτήρα, και στο βαθμό που απαιτείται λόγω του συγκεκριμένου αυτού προβλήματος[semigr ]

>Κείμενο μετά την ψηφοφορία στο ΕΚ>

β) χρήση προς όφελος προσώπων

με ειδικές ανάγκες, στο μέτρο που η χρήση συνδέεται άμεσα με το εν λόγω πρόβλημα και δεν έχει εμπορικό χαρακτήρα, και στο βαθμό που απαιτείται λόγω του συγκεκριμένου αυτού προβλήματος[semigr ]

(Τροπολογία 43)

Άρθρο 5, παράγραφος 3, σημείο γ

>Αρχικό κείμενο>

γ) χρήση αποσπασμάτων κατά την παρουσίαση γεγονότων της επικαιρότητας, υπό την προϋπόθεση ότι αναφέρεται η πηγή και στο βαθμό που δικαιολογείται από τον ενημερωτικό αυτό σκοπό[semigr ]

>Κείμενο μετά την ψηφοφορία στο ΕΚ>

γ) χρήση αποσπασμάτων

περιορισμένης έκτασης κατά την παρουσίαση γεγονότων της επικαιρότητας, υπό την προϋπόθεση ότι αναφέρεται η πηγή, ει δυνατόν και το όνομα του δημιουργού, και στο βαθμό που δικαιολογείται από τον ενημερωτικό αυτό σκοπό και από την παρουσίαση του σχετικού γεγονότος[semigr ]

(Τροπολογία 44)

Άρθρο 5, παράγραφος 3, σημείο δ

>Αρχικό κείμενο>

δ) παράθεση αποσπασμάτων με σκοπό την άσκηση κριτικής ή κατά την επιθεώρηση του τύπου, υπό τον όρο ότι αναφέρονται σε έργο ή άλλο υλικό το οποίο έχει ήδη καταστεί νομίμως προσιτό στο κοινό, αναφέρεται η πηγή, ότι η παράθεση αυτή είναι σύμφωνη με τα χρηστά ήθη και η έκτασή της δικαιολογείται από τον επιδιωκόμενο σκοπό[semigr ]

>Κείμενο μετά την ψηφοφορία στο ΕΚ>

δ) παράθεση αποσπασμάτων με σκοπό την άσκηση κριτικής ή κατά την επιθεώρηση του τύπου, υπό τον όρο ότι αναφέρονται σε έργο ή άλλο υλικό το οποίο έχει ήδη καταστεί νομίμως προσιτό στο κοινό, αναφέρεται η πηγή,

ει δυνατόν και το όνομα του δημιουργού ότι η παράθεση αυτή είναι σύμφωνη με τα χρηστά ήθη και η έκτασή της δικαιολογείται από τον επιδιωκόμενο σκοπό[semigr ]

(Τροπολογία 45)

Άρθρο 5, παράγραφος 3, σημείο ε

>Αρχικό κείμενο>

ε) χρήση για λόγους δημόσιας ασφάλειας ή στο πλαίσιο της ορθής διεξαγωγής μιας διοικητικής ή δικαστικής διαδικασίας.

>Κείμενο μετά την ψηφοφορία στο ΕΚ>

ε) χρήση για λόγους δημόσιας ασφάλειας ή στο πλαίσιο της διασφάλισης της ορθής διεξαγωγής μιας διοικητικής

, κοινοβουλευτικής ή δικαστικής διαδικασίας, ή για την επαρκή κάλυψη της εν λόγω διαδικασίας[semigr ]

(Τροπολογία 46)

Άρθρο 5, παράγραφος 3α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

3α. Τα κράτη μέλη μπορούν να προβλέπουν περιορισμούς στο δικαίωμα διανομής για συγκεκριμένες πράξεις αναπαραγωγής που πραγματοποιούνται σύμφωνα με τις εξαιρέσεις από το εν λόγω δικαίωμα, όπως προβλέπονται στις παραγράφους 2 και 3 του παρόντος άρθρου, και οι οποίες αφορούν τις περιπτώσεις που αναφέρονται στα άρθρα 2α) και 10α) της Σύμβασης της Βέρνης.

(Τροπολογία 47)

Άρθρο 5, παράγραφος 4

>Αρχικό κείμενο>

4. Οι εξαιρέσεις και οι περιορισμοί που αναφέρονται στις παραγράφους 1, 2 και 3 εφαρμόζονται μόνο σε ορισμένες ειδικές περιπτώσεις και δεν ερμηνεύονται έτσι ώστε να εφαρμόζονται κατά τρόπο ο οποίος θίγει αδικαιολόγητα τα έννομα συμφέροντα των δικαιούχων ή έρχεται σε σύγκρουση με τη συνήθη εκμετάλλευση των έργων τους ή άλλου υλικού.

>Κείμενο μετά την ψηφοφορία στο ΕΚ>

4. Οι εξαιρέσεις και οι περιορισμοί που αναφέρονται στις παραγράφους 1, 2 και 3 εφαρμόζονται μόνο σε ορισμένες ειδικές περιπτώσεις και δεν ερμηνεύονται έτσι ώστε να εφαρμόζονται κατά τρόπο ο οποίος θίγει αδικαιολόγητα τα έννομα συμφέροντα των δικαιούχων ή έρχεται σε σύγκρουση με τη συνήθη εκμετάλλευση των έργων τους ή άλλου υλικού.

Οι εν λόγω εξαιρέσεις και περιορισμοί δεν πρέπει να εμποδίζουν τη χρήση τεχνολογικών μέτρων προστασίας των έργων που αποσκοπούν στην προστασία των δικαιούχων, ούτε να θίγουν την προστασία των μέτρων αυτών, κατά την έννοια του άρθρου 6.

(Τροπολογία 48)

Άρθρο 5, παράγραφος 4α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

4α. Τα κράτη μέλη εξασφαλίζουν, όπου είναι αναγκαίο, με νομικά μέσα όπως η αυστηρά περιορισμένη μη προαιρετική άδεια χρήσης ή το νόμιμο τεκμήριο, ότι οι ραδιοτηλεοπτικοί οργανισμοί δικαιούνται να χρησιμοποιούν ή να εξουσιοδοτούν άλλους να χρησιμοποιούν τις ίδιες προηγούμενες παραγωγές αρχείου τις οποίες έχουν παραγάγει ή αναθέσει και χρηματοδοτήσει στο πλαίσιο ιδίου δημοσιογραφικού ελέγχου, για νέες μεταδόσεις ή υπηρεσίες κατ' αίτηση. Η χρήση αυτή υπόκειται σε πληρωμή εύλογης αμοιβής από τον ραδιοφωνικό ή τηλεοπτικό παραγωγό, όπου αρμόζει, στους δημιουργούς, εκτελεστές ή άλλους δικαιούχους που συνεισέφεραν στην παραγωγή.

(Τροπολογία 49)

Άρθρο 6, παράγραφος 1

>Αρχικό κείμενο>

1. Τα κράτη μέλη παρέχουν κατάλληλη έννομη προστασία έναντι των δραστηριοτήτων, περιλαμβανομένης της κατασκευής ή διανομής μηχανισμών ή της παροχής υπηρεσιών, οι οποίες έχουν περιορισμένης εμπορικής σημασίας σκοπό ή χρήση άλλη εκτός της καταστρατήγησης και τις οποίες το ενδιαφερόμενο πρόσωπο πραγματοποιεί εν γνώσει, ή παρά την ύπαρξη βάσιμων λόγων που του επιτρέπουν να γνωρίζει ότι θα επιτρέψουν ή θα διευκολύνουν χωρίς άδεια την εξουδετέρωση κάθε τεχνολογικού μέτρου που προορίζεται για την προστασία δικαιωμάτων πνευματικής ιδιοκτησίας ή άλλων συγγενικών δικαιωμάτων όπως προβλέπεται από τη νομοθεσία ή του δικαιώματος ειδικής φύσεως που προβλέπεται στο κεφάλαιο ΙΙΙ της οδηγίας 96/9/ΕΚ του Ευρωπαϊκού Κοινοβουλίου και του Συμβουλίου.

>Κείμενο μετά την ψηφοφορία στο ΕΚ>

1. Τα κράτη μέλη παρέχουν κατάλληλη έννομη προστασία έναντι

της χωρίς άδεια εξουδετέρωσης κάθε τεχνολογικού μέτρου που προορίζεται για την προστασία δικαιωμάτων πνευματικής ιδιοκτησίας ή άλλων συγγενικών δικαιωμάτων όπως προβλέπεται από τη νομοθεσία ή του δικαιώματος ειδικής φύσεως που προβλέπεται στο κεφάλαιο ΙΙΙ της οδηγίας 96/9/ΕΚ του Ευρωπαϊκού Κοινοβουλίου και του Συμβουλίου.

(Τροπολογία 50)

Άρθρο 6, παράγραφος 2

>Αρχικό κείμενο>

2. Κατά την έννοια του παρόντος άρθρου, ως «τεχνολογικό μέτρο» νοείται κάθε μηχανισμός, προϊόν ή άλλο στοιχείο που ενσωματώνεται σε μία μέθοδο, μηχανισμό ή προϊόν με προορισμό την πρόληψη ή την παρεμπόδιση της προσβολής δικαιωμάτων πνευματικής ιδιοκτησίας ή συγγενικών δικαιωμάτων που προβλέπει η νομοθεσία ή του δικαιώματος ειδικής φύσης που προβλέπεται στο κεφάλαιο ΙΙΙ της οδηγίας 96/9/ΕΚ. Τα τεχνολογικά μέτρα θεωρούνται «αποτελεσματικά» μόνον εφόσον το έργο ή άλλο υλικό καθίσταται προσιτό στο χρήστη μόνο με την εφαρμογή ενός ειδικού κωδικού ή μεθόδου, περιλαμβανομένης της αποκρυπτογράφησης, αποπερίπλεξης ή άλλης μετατροπής του έργου ή άλλου υλικού, με την άδεια του δικαιούχου[semigr ]

>Κείμενο μετά την ψηφοφορία στο ΕΚ>

2. Τα κράτη μέλη προβλέπουν την κατάλληλη έννομη προστασία κατά των δραστηριοτήτων, συμπεριλαμβανομένης της κατασκευής ή της διανομής μηχανισμών, προϊόντων, εξαρτημάτων ή της παροχής υπηρεσιών, οι οποίες:

(Τροπολογία 51)

Άρθρο 6, παράγραφος 2, σημείο α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

α) αποτελούν αντικείμενο προώθησης, διαφήμισης ή εμπορίας με στόχο την εξουδετέρωση της προστασίας[semigr ] ή

(Τροπολογία 52)

Άρθρο 6, παράγραφος 2, σημείο β (νέο)

>Αρχικό κείμενο>

>Κείμενο μετά την ψηφοφορία στο ΕΚ>

β) έχουν ως μοναδικό ή κύριο στόχο ή ως βασική εμπορική χρήση την εξουδετέρωση της προστασίας[semigr ] ή

(Τροπολογία 53)

Άρθρο 6, παράγραφος 2, σημείο γ (νέο)

>Αρχικό κείμενο>

>Κείμενο μετά την ψηφοφορία στο ΕΚ>

γ) έχουν σχεδιαστεί, παραχθεί, προσαρμοστεί ή πραγματοποιηθεί με στόχο να καταστήσουν δυνατή ή να διευκολύνουν την εξουδετέρωση της προστασίας των τεχνολογικών μέτρων που αποσκοπούν στην προστασία των δικαιωμάτων πνευματικής ιδιοκτησίας ή των συγγενικών δικαιωμάτων που προβλέπονται από τον νόμο ή το δικαίωμα ειδικής φύσης που προβλέπεται από το κεφάλαιο ΙΙΙ της οδηγίας του Ευρωπαϊκού Κοινοβουλίου και του Συμβουλίου 26/9/ΕΚ.

(Τροπολογία 54)

Άρθρο 6, παράγραφος 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

2α. Για τους σκοπούς του παρόντος άρθρου, ως «αποτελεσματικά τεχνολογικά μέτρα» νοούνται όλες οι τεχνολογίες, οι μηχανισμοί ή τα στοιχεία που με τον φυσιολογικό τρόπο λειτουργίας τους αποσκοπούν στην προστασία των δικαιωμάτων πνευματικής ιδιοκτησίας ή των συγγενικών δικαιωμάτων που προβλέπονται από τον νόμο ή το δικαίωμα ειδικής φύσης που προβλέπεται από το κεφάλαιο ΙΙΙ της οδηγίας 26/9/ΕΚ. Τα τεχνολογικά μέσα θεωρούνται «αποτελεσματικά» στην περίπτωση που η δυνατότητα πρόσβασης στο έργο και η χρήση του ιδίου του έργου ή άλλου προστατευμένου υλικού ελέγχονται μέσω της εφαρμογής ενός κώδικα πρόσβασης ή κάθε άλλου τύπου διαδικασίας, συμπεριλαμβανομένης της κρυπτογράφησης, της ανασύνθεσης ή κάθε άλλης μετατροπής του έργου ή του υλικού, με την έγκριση των δικαιούχων.

(Τροπολογία 55)

Άρθρο 8, παράγραφος 1

>Αρχικό κείμενο>

1. Τα κράτη μέλη προβλέπουν κατάλληλες κυρώσεις και μέσα προστασίας έναντι της προσβολής των δικαιωμάτων και υποχρεώσεων που αναφέρονται στην παρούσα οδηγία και λαμβάνουν όλα τα αναγκαία μέτρα για να εξασφαλίσουν την εφαρμογή τους. Οι κυρώσεις αυτές είναι αποτελεσματικές, σύμφωνες με την αρχή της αναλογικότητας και αποτρεπτικές.

>Κείμενο μετά την ψηφοφορία στο ΕΚ>

1. Τα κράτη μέλη προβλέπουν

κατάλληλες κυρώσεις, και μέσα προστασίας έναντι της προσβολής των δικαιωμάτων και υποχρεώσεων που αναφέρονται στην παρούσα οδηγία και λαμβάνουν όλα τα αναγκαία μέτρα για να εξασφαλίσουν την εφαρμογή τους. Οι κυρώσεις αυτές είναι αποτελεσματικές, σύμφωνες με την αρχή της αναλογικότητας και θα πρέπει να λειτουργούν ως αποτρεπτικός παράγοντας έναντι περαιτέρω παραβιάσεων.

(Τροπολογία 57)

Άρθρο 11, παράγραφος 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

2α. Η προστασία των συγγενικών δικαιωμάτων υπό την έννοια της παρούσας οδηγίας δεν θίγει κατά κανέναν τρόπο την κατοχυρωμένη προστασία του δικαιώματος πνευματικής ιδιοκτησίας.

(Τροπολογία 58)

Άρθρο 11, παράγραφος 2β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

2β. Μία ομάδα επαφών, υπό την προεδρία ενός εκπροσώπου της Επιτροπής και αποτελούμενη από εκπροσώπους των κρατών μελών, συμβάλλει, μέσω καταλλήλων και συνεχών ελέγχων, στην εξασφάλιση της συνοχής κατά την εφαρμογή των διατάξεων που προβλέπονται από τις παραγράφους 2 και 3 του άρθρου 5 και από την παράγραφο 1 του άρθρου 7.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση οδηγίας του Ευρωπαϊκού Κοινοβουλίου και του Συμβουλίου που αφορά την εναρμόνιση ορισμένων θεμάτων πνευματικής ιδιοκτησίας και συγγενικών δικαιωμάτων στην κοινωνία των πληροφοριών (COM(97)0628 - C4-0079/98 - 97/0359(COD))(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Ευρωπαϊκό Κοινοβούλιο και το Συμβούλιο (COM(97)0628 - 97/0359(COD)) ((ΕΕ C 108 της 7.4.1998, σελ. 6.)),

- έχοντας υπόψη το άρθρο 189Β, παράγραφος 2 και τα άρθρα 57, παράγραφος 2, 66 και 100 Α της Συνθήκης ΕΚ και το άρθρο 100 της Συνθήκης ΕΚ, σύμφωνα με τα οποία του υπεβλήθη η πρόταση της Επιτροπής, (C4-0079/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Νομικών Θεμάτων και Δικαιωμάτων των Πολιτών και τις γνωμοδοτήσεις της Επιτροπής Οικονομικής, Νομισματικής και Βιομηχανικής Πολιτικής, της Επιτροπής Περιβάλλοντος, Δημόσιας Υγείας και Προστασίας των Καταναλωτών καθώς και της Επιτροπής Πολιτισμού, Νεότητας, Παιδείας και Μέσων Ενημέρωσης (A4-0026/99),

1. εγκρίνει την πρόταση της Επιτροπής με τις ακόλουθες τροποποιήσεις[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 Α, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει στην κοινή θέση, σύμφωνα με το άρθρο 189 Β, παράγραφος 2, της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. υπενθυμίζει στην Επιτροπή ότι πρέπει να του παρουσιάσει κάθε νέα τροποποίηση που προτίθεται να επιφέρει στην πρότασή της[semigr ]

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.